vssm ટીમ તો સવારે વિતરણ માટે નીકળવાની હતી એટલે એ લોકો તો સુતા જ નહિ. હું પણ ત્રણ કલાક ઓફિસમાં જ સુઈ ગઈ ૭ વાગે ઉઠી ત્યારે તો ટ્રકો નીકળી ગઈ હતી અને ૮ વાગે તો વિતરણના ફોટો વોટસપ પર આવવાં માંડ્યા. થાક્યા વગર ૧૦૦૦ ઉપરાંત કીટનું વિતરણ vssmના કાર્યકરોએ કર્યું.. અમારી સાથે અને પાસે આવા લાગણીશીલ અને કર્મઠ કાર્યકરો છે એનો આનંદ છે અને એટલે જ આ કામો થાય છે.. જયારે vssm સાથે સંકળાયેલા શુભેચ્છકોમાંના મૃદંગભાઈ, સંજયભાઈ, મૌલિક અને વીકીએ હિંમત બનાવી રાખી છેક છેલ્લે સુધી સામાન ફેરવવા માટે અમને જુસ્સો પૂરો પડ્યો. અને અમારી વહાલી પરી જેવી દીકરીઓ જે છેક સુધી થાક્યા વગર સમાન ફેરવતી રહી. આવા સુંદર સાથીદારો આમારી સાથે છે એનું ગૌરવ છે..